A picture containing text, crest, emblem, logo

Description automatically generated

**Dabas aizsardzības pārvaldes**

**DARBĪBAS STRATĒĢIJA**

**2024. – 2027. gadam**

Sigulda, 2024

**SATURA RĀDĪTĀJS**

[LIETOTIE SAĪSINĀJUMI 3](#_Toc166661976)

[IEVADS 4](#_Toc166661977)

[KOPSAVILKUMS 5](#_Toc166661978)

[GALVENIE POLITIKAS MĒRĶI 7](#_Toc166661979)

[**ES Biodaudzveidības stratēģija 2030. gadam** 7](#_Toc166661980)

[**Dabas atjaunošanas regula** 8](#_Toc166661981)

[**Latvija 2030** 9](#_Toc166661982)

[**NAP2027** 10](#_Toc166661983)

[**VPP2027** 10](#_Toc166661984)

[MISIJA, VĪZIJA, VĒRTĪBAS 11](#_Toc166661985)

[PĀRVALDES MĒRĶGRUPAS, TO INTERESES UN VAJADZĪBAS 12](#_Toc166661986)

[STRATĒĢISKĀS PRIORITĀTES UN STRATĒĢISKIE MĒRĶI 13](#_Toc166661987)

[**1. STRATĒĢISKAIS MĒRĶIS. Uz dabas daudzveidības saglabāšanu vērsti un klientu vajadzībām atbilstoši pakalpojumi** 14](#_Toc166661988)

[**2. STRATĒĢISKAIS MĒRĶIS. Komandas darbam motivēti, profesionāli un novērtēti darbinieki** 14](#_Toc166661989)

[**3. STRATĒĢISKAIS MĒRĶIS. Uz uzticēšanos vērsta sadarbība un komunikācija** 15](#_Toc166661990)

[**4. STRATĒĢISKAIS MĒRĶIS. Atbalstoša, inovatīva un ilgtspējīga darba vide** 15](#_Toc166661991)

[SASNIEDZAMIE REZULTĀTI UN SNIEGUMA RĀDĪTĀJI 16](#_Toc166661992)

[PĀRVALDES PIEEJAMO RESURSU UN TO PLĀNOTĀ IZLIETOJUMA ANALĪZE 18](#_Toc166661993)

[**Cilvēkresursi** 18](#_Toc166661994)

[**Finanšu resursi** 18](#_Toc166661995)

[**Infrastruktūra un tehnoloģijas** 19](#_Toc166661996)

[PĀRVALDES DARBĪBAS SPĒJU UN RISKU ANALĪZE 20](#_Toc166661997)

[**Stratēģiskie riski** 22](#_Toc166661998)

[**Finanšu riski** 22](#_Toc166661999)

[**Atbilstības riski** 22](#_Toc166662000)

[**Darbības (operacionālie) riski** 22](#_Toc166662001)

[**Ārējie riski** 24](#_Toc166662002)

[**Reputācijas riski** 24](#_Toc166662003)

[STRATĒĢIJAS KARTE 25](#_Toc166662004)

[Pielikums. Uzdevumi Dabas aizsardzības pārvaldes darbības stratēģijas 2024.-2027. gadam ieviešanai 26](#_Toc166662005)

# **LIETOTIE SAĪSINĀJUMI**

|  |  |
| --- | --- |
| ANO | Apvienoto Nāciju Organizācija |
| BNN | Dabas aizsardzības pārvaldes Budžeta un nodrošinājuma nodaļa |
| Dabas atjaunošanas regula | Eiropas Komisijas priekšlikums “Eiropas parlamenta un Padomes regula par dabas atjaunošanu” |
| DAD | Dabas aizsardzības pārvaldes Dabas aizsardzības departaments |
| DDPS “Ozols” | dabas datu pārvaldības sistēma “Ozols” (valsts informācijas sistēma) |
| EK | Eiropas Komisija |
| ES | Eiropas Savienība |
| EUROPARC federācija | Eiropas dabas un nacionālo parku federācija  (*Federation of Nature and National Parks of Europe*) |
| ĒK | Dabas aizsardzības pārvaldes Ētikas komisija |
| GSR | galvenie snieguma rādītāji |
| ĢDV | Dabas aizsardzības pārvaldes ģenerāldirektora vietnieks |
| IZM | Izglītības un zinātnes ministrija |
| ĪPN | Dabas aizsardzības pārvaldes Īpašumu pārvaldības nodaļa |
| KDIN | Dabas aizsardzības pārvaldes Komunikācijas un dabas izglītības nodaļa |
| KSR | kopīgie snieguma rādītāji |
| LAD | Lauku atbalsta dienests |
| Latvija2030 | Latvijas ilgtspējīgas attīstības stratēģija līdz 2030. gadam |
| MK | Ministru kabinets |
| NAP2027 | Latvijas Nacionālais attīstības plāns 2021.-2027. gadam |
| *Natura 2000* teritorija | Eiropas nozīmes aizsargājama dabas teritorija (*Natura 2000*) |
| Pārvalde | Dabas aizsardzības pārvalde |
| PLN | Dabas aizsardzības pārvaldes Personāla un lietvedības nodaļa |
| PVD | Pārtikas un veterinārais dienests |
| RA | Dabas aizsardzības pārvaldes reģionālās(ā) administrācijas(a) |
| STR | Dabas aizsardzības pārvaldes struktūrvienība |
| Stratēģija | Dabas aizsardzības pārvaldes darbības stratēģija 2024.-2027. gadam |
| STRV | Dabas aizsardzības pārvaldes struktūrvienību vadītāji |
| SVKD | Dabas aizsardzības pārvaldes Stratēģiskās vadības un koordinācijas departaments |
| UNESCO | Apvienoto Nāciju Izglītības, zinātnes un kultūras organizācija  (*United Nations Educational, Scientific and Cultural Organization*) |
| VAAD | Valsts augu aizsardzības dienests |
| VARAM | Vides aizsardzības un reģionālās attīstības ministrija (līdz 30.06.2024.), Viedās administrācijas un reģionālās attīstības ministrija (no 01.07.2024.) |
| VMD | Valsts meža dienests |
| VPP2027 | Vides politikas pamatnostādnes 2021.-2027. gadam |
| VPVB | Vides pārraudzības valsts birojs |
| VRAA | Valsts reģionālās attīstības aģentūra |
| VVD | Valsts vides dienests |
| VZD | Valsts zemes dienests |
| ZM | Zemkopības ministrija |

# **IEVADS**

Kolēģi un domubiedri!

Pārvaldes stratēģija ir mūsu nākamo četru gadu “ceļa karte”, kurā izceltas četras svarīgākās mūsu darbības prioritātes un kuras mērķis ir mums palīdzēt attīstīt mūsu iestādi un pašiem attīstīties šajā dinamiskajā un izaicinājumiem pilnajā vidē un laikā. Stratēģija atspoguļo mūsu Pārvaldes misiju un vīziju, kā arī pauž mūsu visu kopīgi noteiktās vērtības, uz kurām mēs balstāmies mūsu ikdienas darbā.

Pārvaldes misija ir līdzsvarot dabas un cilvēku vajadzības, saglabājot dabas vērtības kā kvalitatīvas cilvēka dzīves vides neatņemamu sastāvdaļu. Saskaņā ar vīziju – tiecamies būt kompetences centrs un nozares līderis dabas saglabāšanā ar profesionālu, motivētu un radošu komandu. Sadarbība, cieņa, profesionalitāte, lojalitāte un izaugsme ir mūsu vērtības, kuras raksturo mūsu attieksmi un rīcību ikdienā.

Stratēģija ir Pārvaldes vadības dokuments, kurā noteiktos mērķus un sasniedzamos rezultātus mēs ieviesīsim ar ikgadējā darba plāna palīdzību  un novērtēsim publiskajā gada pārskatā. Šeit atradīsiet arī izvirzītos galvenos snieguma rādītājus, kas raksturos Pārvaldes darbības rezultātu ilgtermiņā. Esam iekļāvuši arī stratēģijas karti, minētos aspektus atspoguļojot pārskatāmākā veidā.

Aicinot uz sadarbību un vēlot mums izdošanos,

Pārvaldes ģenerāldirektora pienākumu izpildītājs,

ģenerāldirektora vietnieks

Andris Širovs

# **KOPSAVILKUMS**

Pārvaldes darbības stratēģija 2024.-2027. gadam ir **Pārvaldes kapacitātes attīstības un pārvaldības instruments**, un tā ir izstrādāta atbilstoši MK 2002. gada 1. februāra instrukcijai Nr. 1 “Kārtība, kādā izstrādā un aktualizē institūcijas darbības stratēģiju un novērtē tās ieviešanu”.

Stratēģijas darbības periods 2024.-2027. gads sakrīt ar laiku, kad ES dalībvalstis ievieš ES Biodaudzveidības stratēģiju 2030. gadam, nosakot plašu aizsargāto dabas teritoriju tīklu, un turpina diskusiju par Dabas atjaunošanas regulu, paredzot atjaunot ekosistēmas cīņai pret klimata pārmaiņām un bioloģiskās daudzveidības samazināšanos. Līdz ar to globālo dabas aizsardzības un atjaunošanas iniciatīvu ieviešana, ņemot vērā Pārvaldes ierobežoto kapacitāti un resursus, nav iedomājama bez plašas sabiedrības, vietējo pašvaldību un citu iestāžu un organizāciju iesaistes un pilnvarošanas kopējo mērķu sasniegšanai.

Ņemot vērā iepriekš minētos izaicinājumus, Stratēģija tika izstrādāta ciešā sadarbībā ar tās klientiem – gan iekšējiem klientiem, proti, Pārvaldes darbiniekiem, gan ārējiem klientiem, kā arī sadarbības partneriem. Veiktajās aptaujās un intervijās iesaistījās 99 Pārvaldes darbinieki, 133 Pārvaldes klienti (zemes īpašnieki, komersanti u.c.), kuri saņem Pārvaldes pakalpojumus, septiņi sadarbības partneri un to struktūrvienības (VVD, VPVB, VRAA, VMD, LAD, PVD un VZD), kā arī padziļinātajās intervijās iesaistījās 23 ciešākie un nozīmīgākie Pārvaldes sadarbības partneri: VARAM Dabas aizsardzības departaments, Budžeta un finanšu departaments un Sabiedrisko attiecību nodaļa; astoņas vietējās pašvaldības (divas no katra Pārvaldes pārraudzības reģiona – Tukuma novada, Jelgavas novada, Ventspils novada, Kuldīgas novada, Cēsu novada, Ogres novada, Balvu novada un Krāslavas novada pašvaldība); septiņas nevalstiskās organizācijas (Pasaules Dabas Fonds, Latvijas Dabas fonds, Latvijas Ornitoloģijas biedrība, Latvijas Meža īpašnieku biedrība, biedrība “Zemnieku saeima”, Gaujas Nacionālā parka tūrisma biedrība, biedrība “Rāznas ezers – cilvēkam un dabai”), akciju sabiedrība “Latvijas valsts meži”, mediju pārstāvji (ziņu aģentūra LETA un influencere K. Garklāva).

Balstoties uz iekšējās un ārējās vides izaicinājumu analīzi, iekšējo un ārējo klientu un sadarbības partneru viedokļiem, rezultātiem no darbsemināriem un darba grupu darba, tika definēta Pārvaldes misija, vīzija un vērtības, kā arī darbības prioritātes.

Pārvaldes **misijas** centrā ir dabas un cilvēku vajadzību līdzsvarošana, saglabājot dabas vērtības kā būtisku sastāvdaļu cilvēka eksistencei. Tas nozīmē, ka Pārvaldes sūtība ir ne tikai pašai iesaistīties dabas kapitāla saglabāšanā un atjaunošanā, bet veicināt sabiedrības domas maiņu, lai tā būtu ieinteresēta uzņemties atbildību un pienākumus dabas aizsardzības jomā. Tādēļ Pārvaldes **vīzija** ir attīstīties kā kompetences centram un dabas aizsardzības nozares līderim valstī, lai nodrošinātu augsti profesionālu atbalstu jebkuram sabiedrības pārstāvim, kas ir iestāstījies dabas aizsardzības un atjaunošanas aktivitātēs un procesos.

Lai tiektos uz misijas un vīzijas īstenošanu, Pārvaldes kapacitāte un resursi tiks mērķtiecīgi virzīti četros **prioritārajos virzienos**: 1) pakalpojumu attīstīšana, kas ir klientiem ērti pieejami, saprotami un atbilstoši klientu vajadzībām; 2) darbinieku profesionalitātes un veiktspējas pilnveide, lai nodrošinātu izvirzīto mērķi pakalpojumu jomā; 3) komunikācija, kas iedrošina, iesaista un atbalsta gan sabiedrību un sadarbības partnerus, gan darbiniekus; 4) darba vide, kas ir videi draudzīga, uz iekšējo sadarbību vērsta un nodrošina cieņpilnu, lojālu un profesionālu darbinieku darbu.

Stratēģijas ieviešanai ir definēti četri **stratēģiskie mērķi**, bet tās ieviešanas progresa kontrolei izvirzīti **sasniedzamie rezultāti, snieguma rādītāji un** **uzdevumi**. Saskaņotai Pārvaldes stratēģisko mērķu sasniegšanai tiks nodrošināta uzraudzība iestādes vadības līmenī, un konkrētajā gadā veicamie uzdevumi tiks ietverti gada darba plānā, kā arī radīti ārējās un iekšējās komunikācijas rīki sadarbībai ar mērķauditorijām.

**DARBĪBAS PILNVAROJUMS**

Pārvalde ir vides aizsardzības un reģionālās attīstības ministra pakļautībā esoša tiešās pārvaldes iestāde, kura nodrošina vienotas dabas aizsardzības politikas īstenošanu Latvijā un īsteno īpaši aizsargājamo dabas teritoriju pārvaldīšanu, lai sekmētu mūsu dabas vērtību saglabāšanu un to ilgtspējīgu izmantošanu sabiedrības labklājības un veselīgas vides nodrošināšanai.

Pārvaldes kompetence noteikta MK 2009. gada 2. jūnija noteikumos Nr. 507 “Dabas aizsardzības pārvaldes nolikums” un citos normatīvajos aktos.

Pārvaldes **galvenās darbības jomas**:

 **ĪPAŠI AIZSARGĀJAMO DABAS TERITORIJU PĀRVALDĪBA**

Attēls, kurā ir klipkopa, grafika, simbols

Apraksts ģenerēts automātiski **SUGU UN BIOTOPU AIZSARDZĪBA**

Attēls, kurā ir simbols, grafika, aplis

Apraksts ģenerēts automātiski **DABAS IZGLĪTĪBA UN SABIEDRĪBAS IESAISTE**

Attēls, kurā ir grafika, fonts, simbols, dizains

Apraksts ģenerēts automātiski **ILGTSPĒJĪGS DABAS TŪRISMS**

A green circle with a letter c

Description automatically generated with low confidence **KOMPENSĀCIJU IZMAKSU ADMINISTRĒŠANA**

 **VALSTS ĪPAŠUMA APSAIMNIEKOŠANA**

Gan ikdienas pienākumos, gan īstenojot dažādus projektus, tostarp inovatīvus un gana drosmīgus, Pārvalde nodrošina sugu un biotopu atjaunošanas un saglabāšanas pasākumus, izstrādā vadlīnijas un rekomendē veicamos apsaimniekošanas veidus, analizē dažādu saimniekošanas metožu ietekmi uz dabas daudzveidību, monitorē dažādu sugu izplatību Latvijā.

Lai veicinātu sabiedrības iesaisti un izpratni dabas saglabāšanas jautājumos, Pārvalde nodrošina neformālo dabas izglītību piecos dabas centros visā Latvijā, rīko izglītojošus pasākumus, kā arī izbūvē un uztur infrastruktūru izzinošām un dabas tūrismu veicinošām aktivitātēm.

# **GALVENIE POLITIKAS MĒRĶI**

Pārvaldei saistošie politikas mērķi, kas ņemti vērā Stratēģijas izstrādē, iekļauti šādos galvenajos politikas plānošanas dokumentos.

### **ES Biodaudzveidības stratēģija 2030. gadam**

ES Biodaudzveidības stratēģijā 2030. gadam[[1]](#footnote-2) izvirzīto mērķu sasniegšana dotu būtisku ieguldījumu valsts virzībai uz Eiropas zaļo kursu[[2]](#footnote-3). Eiropas zaļais kurss ir ES stratēģija 2050. gada klimata mērķa sasniegšanai – politikas iniciatīvu kopums, kura mērķis ir līdz 2050. gadam panākt klimatneitralitāti. Lai to panāktu, ES Biodaudzveidības stratēģijā 2030. gadam ir izvirzīti pasākumi, lai novērstu galvenos biodaudzveidības zuduma cēloņus:

* izmaiņas zemes un jūras izmantojumā;
* bioloģisko resursu pārmērīgu izmantošanu;
* klimata pārmaiņas;
* piesārņojumu;
* invazīvas svešzemju sugas.

ES Biodaudzveidības stratēģija 2030. gadam dalībvalstīm nosaka šādas galvenās apņemšanās, kas izpildāmas līdz 2030. gadam:

1. Vienots aizsargājamo teritoriju tīkls:
   * juridiski aizsargāt vismaz 30 % ES sauszemes un 30 % jūras teritorijas un tajā integrēt ekoloģiskos koridorus kā daļu no Eiropas dabas tīkla;
   * stingri aizsargāt vismaz 30 % ES aizsargājamās teritorijas, tostarp visus pirmatnējos un senos mežus;
   * efektīvi pārvaldīt visas aizsargājamās teritorijas, nosakot skaidrus saglabāšanas mērķus un pasākumus un pienācīgi tos uzraudzīt, tostarp nodrošināt tajās pienācīgu monitoringu.
2. ES Dabas atjaunošanas plāns:
   * ierosināt juridiski saistošus ES dabas atjaunošanas mērķus, pamatojoties uz ietekmes novērtējumu;
   * atjaunot nozīmīgas teritorijas, kurās ir degradētas un ar oglekli bagātas ekosistēmas;
   * nodrošināt, ka biotopu un sugu saglabāšanās tendences un stāvoklis nepasliktinās un ka vismaz 30 % sugu un biotopu, kuru stāvoklis patlaban nav labvēlīgs, nonāk labvēlīgā stāvoklī vai uzrāda ļoti pārliecinošu virzību uz to;
   * apvērst apputeksnētāju skaita samazināšanās tendenci;
   * vismaz 25 % lauksaimniecības zemes apsaimniekot bioloģiskās lauksaimniecības ietvaros un ievērojami palielināt agroekoloģisku metožu izmantojumu;
   * vismaz 10 % lauksaimniecības platību padarīt par tādām, kurās ir daudzveidības ziņā augstvērtīgi ainavas elementi;
   * vismaz 25 000 km upju atkal padarīt brīvi plūstošas;
   * par 50 % samazināt invazīvo svešzemju sugu ietekmi uz apdraudētajām sugām;
   * novērst vai līdz minimumam samazināt zvejas un derīgo izrakteņu ieguves kaitīgo ietekmi uz jutīgajām sugām un biotopiem;
   * izskaust vai līdz sugas atjaunošanos un saglabāšanos pieļaujošam līmenim samazināt jūras sugu piezveju.

ES Biodaudzveidības stratēģijā 2030. gadam uzsvērts – lai nosargātu un atjaunotu ES dabu:

* jāstiprina ES vides tiesību aktu īstenošana un izpildes panākšana;
* jāattīsta integrēta un visu sabiedrību aptveroša pieeja biodaudzveidības aizsardzībā:
* veidojot biodaudzveidībai labvēlīgu uzņēmējdarbību;
* veicinot investīcijas videi draudzīgā atveseļošanā un dabā balstītu risinājumu izveidē;
* nostiprinot labākas zināšanas, izglītību un prasmes biodaudzveidības aizsardzībai un atjaunošanai.

### **Dabas atjaunošanas regula**

Dabas atjaunošanas regula[[3]](#footnote-4) ir ES Biodaudzveidības stratēģijas 2030. gadam neatņemama sastāvdaļa, kas veicinās Eiropas zaļā kursa īstenošanu. Ņemot vērā, ka vairāk nekā 80 % Eiropas dzīvotņu stāvoklis ir slikts, un līdzšinējie centieni aizsargāt un saglabāt dabu nav spējuši mainīt šo negatīvo tendenci, tāpēc pirmo reizi ir izteikts priekšlikums pieņemt pasākumus ne vien dabas saglabāšanai, bet arī tās atjaunošanai.

Dabas atjaunošanas regulas mērķis ir atjaunot degradētās ekosistēmas visās dalībvalstu sauszemes un jūras dzīvotnēs, sasniegt ES vispārējos mērķus klimata pārmaiņu mazināšanas un pielāgošanās jomā un uzlabot pārtikas nodrošinājumu. Tajā ir noteikts, ka dalībvalstīm ir jāparedz un jāīsteno pasākumi, lai līdz 2030. gadam atjaunotu vismaz 20 % ES sauszemes un jūras teritoriju, aptverot sauszemes, piekrastes un saldūdens ekosistēmas, tostarp mitrājus, zālājus, mežus, upes un ezerus, kā arī jūras ekosistēmas. Tāpat dalībvalstīm līdz 2030. gadam ir jāievieš pasākumi, lai atjaunotu vismaz 30 % no dzīvotņu veidiem, kas ir sliktā stāvoklī, un pasākumi prioritāri veicami *Natura 2000* teritorijās. Dalībvalstīm ir arī jāparedz pasākumi, lai līdz 2040. gadam atjaunotu vismaz 60 % un līdz 2050. gadam – vismaz 90 % dzīvotņu, kas ir sliktā stāvoklī.

Dabas atjaunošanas regula paredz konkrētas prasības dažādu ekosistēmu veidu atjaunošanai:

* lauksaimniecības ekosistēmām, tostarp zālājiem, ainavas elementu daudzveidībai lauksaimniecības zemēs, organiskā oglekļa uzkrājumam aramzemes minerālaugsnē, kā arī lauku putnu populācijas indeksa palielinājumam valsts līmenī;
* kūdrāju hidroloģiskā režīma atjaunošanai, atjaunojot nosusinātos kūdrājus, kurus izmanto lauksaimniecībā, ar atrunu, ka šo mērķrādītāju sasniegšana lauksaimniekiem un privātiem zemes īpašniekiem nav obligāta;
* meža ekosistēmu biodaudzveidības uzlabošanai, tai skaitā stāvošas un gulošas atmirušās koksnes palielinājumam, ņemot vērā meža ugunsgrēku risku, un meža putnu populāciju indeksa augšupejošai tendencei valsts līmenī;
* sauszemes, piekrastes un saldūdens ekosistēmu atjaunošanai, tai skaitā *Natura 2000* teritorijās īstenojot atjaunošanas pasākumus, kas vajadzīgi, lai sasniegtu labvēlīgu saglabāšanās stāvokli Dabas atjaunošanas regulā norādītajām dzīvotnēm, kuru stāvoklis nav labs;
* upju dabiskās savienotības un saistīto palieņu dabisko funkciju atjaunošanai, tostarp likvidējot cilvēka radītos šķēršļus virszemes ūdeņu savienotībai;
* jūras ekosistēmu atjaunošanai, lai Dabas atjaunošanas regulā norādītās apdraudētās dzīvotnes uzlabotu līdz labam stāvoklim;
* attiecībā uz urbānām ekosistēmām jāpanāk pilsētu zaļo zonu platības palielināšanās tendence.

Akcentēta arī apputeksnētāju atjaunošanas nepieciešamība, nosakot īpašas prasības dalībvalstīm paredzēt pasākumus, lai novērstu apputeksnētāju populāciju sarukšanas tendenci.

Lai novērtētu pasākumus, dalībvalstīm būs jāizstrādā un EK jāiesniedz nacionālie dabas atjaunošanas plāni, plānojot turpmākās rīcības ciešā sadarbībā ar zinātniekiem, ieinteresētajām personām un sabiedrību, un norādot, kā tās sasniegs mērķrādītājus un biodaudzveidības indikatorus progresa novērtēšanai. Vispirms jāiesniedz nacionālie atjaunošanas plāni, kas aptver laikposmu līdz 2032. gada jūnijam desmit gadu periodam un līdz 2042. gada jūnijam jāiesniedz plāni atlikušajam laikposmam līdz 2050. gadam.

Dalībvalstīm jāveicina esošās privātās un publiskās shēmas, lai atbalstītu ieinteresētās personas, kas īsteno atjaunošanas pasākumus, tostarp zemes apsaimniekotājus un īpašniekus, lauksaimniekus, mežsaimniekus un zvejniekus.

### **Latvija 2030**

Latvija2030[[4]](#footnote-5) nosaka Latvijas ilgtermiņa attīstības redzējumu laika periodam līdz 2030. gadam, definējot valsts izaugsmes iespējas un ilgtermiņa izaicinājumus.

Latvija2030 ietver septiņas savstarpējā mijiedarbībā esošas prioritātes: “Kultūras telpas attīstība”, “Ilgtermiņa ieguldījumi cilkvēkkapitālā”, “Paradigmas maiņa izglītībā”, “Inovatīva un ekoefektīva ekonomika”, “Daba kā nākotnes kapitāls”, “Telpiskās attīstības perspektīva”, “Inovatīva pārvaldība un sabiedrības līdzdalība”. Katra no septiņām prioritātēm ietver vienu vai vairākus galvenos attīstības virzienus un atbilstošus ilgtermiņa mērķus.

Viena no Latvija2030 ilgtermiņa prioritātēm ir daba kā kapitāls nākotnei, uzsverot, ka viens no būtiskiem izaicinājumiem ir nodrošināt dabas vērtību un dabas sniegto pakalpojumu ilgtspēju.

Lai sasniegtu šo mērķi, izveidojami un attīstāmi instrumenti dabas kapitāla pārvaldībai, tai skaitā jārada tirgus dabas daudzveidību saglabājošām aktivitātēm, kas veicinātu uzņēmēju un zemes īpašnieku iesaisti dabas daudzveidības saglabāšanā un atjaunošanā.

Svarīga loma ir ilgtspējīga dzīvesveida veicināšanai, ko nodrošinātu:

* pārmaiņas rosinoša vides izglītība;
* ikvienam pieejamas datubāzes par sabiedrībai piederošām dabas vērtībām;
* publiski pieejami dabas objekti, kas veicinātu izpratni par dabu kā kopīgu ilgtspējīgas attīstības resursu.

### **NAP2027**

NAP2027[[5]](#footnote-6) ir vērsts uz Latvija2030 ietvertās vīzijas sasniegšanu, īstenojot Latvija2030 un ANO Ilgtspējīgas attīstības mērķus, lai nākamajos septiņos gados ikviens Latvijas iedzīvotājs un Latvijas sabiedrība kopumā panāktu dzīves kvalitātes uzlabošanos.

NAP2027 nosaka valsts stratēģiskos mērķus līdz 2027. gadam, iezīmē nozaru politiku virzienus un galvenās reformas, kā arī publisko investīciju virzienus valsts budžeta, pašvaldību budžeta, ES fondu un citu finanšu avotu ieguldījumiem Latvijā.

NAP2027 ietvaru veido četri stratēģiskie mērķi: “Vienlīdzīgas iespējas”, “Produktivitāte un ienākumi”, “Sociālā uzticēšanās” un “Reģionālā attīstība”. Tos visā darbības periodā izmanto, vērtējot rīcībpolitikas un budžeta pieprasījumus, izvēloties pārvaldības procesus un nozaru stratēģijas.

NAP2027 nosaka arī sešas prioritātes, kurās sagrupēti 18 rīcības virzieni. Katra rīcības virziena sasniegšanai ir noteikti politikas rezultātu rādītāji jeb indikatori, veicamie uzdevumi, kā arī norādīta vismaz viena atbildīgā institūcija.

NAP2027 uzsvērts, ka kvalitatīvas dzīves vides un veselīga dzīvesveida veicināšanā nozīmīga ir bioloģiski daudzveidīgas un tīras vides ilgtspēja.

Lai sekmētu rīcības virziena “Daba un vide – “Zaļais kurss”” mērķu sasniegšanu, būtiski ir valsts attīstībā nodrošināt:

* vides kvalitātes mērķu ievērošanu;
* dabas resursu ilgtspējīgu izmantošanu un bioloģiskās daudzveidības saglabāšanu, kas balstīta zinātniskajos pētījumos un sabiedrības atbalstā un iesaistē lēmumu pieņemšanā;
* sabiedrības uzvedības modeļu un paradumu maiņas veicināšanu, veidojot izpratni par vidi un ilgtspējīgu dabas resursu apsaimniekošanu.

### **VPP2027**

VPP2027[[6]](#footnote-7) politikas mērķi izriet no Latvija2030 un NAP2027 noteiktajām prioritātēm un Eiropas zaļā kursa stratēģiskiem mērķiem, un tie ir:

* virzīties uz klimatneitralitāti un klimatnoturīgumu;
* veicināt ilgtspējīgu resursu izmantošanu un pāreju uz aprites ekonomiku;
* saglabāt un atjaunot ekosistēmas un bioloģisko daudzveidību;
* samazināt piesārņojumu.

VPP2027 ietver deviņas vides politikas jomas, kur viena no tām ir bioloģiskā daudzveidība. Vides politikas efektivitātes paaugstināšanai VPP2027 tiek izvirzīti šādi pieci apakšmērķi:

1. sabiedrības informētības un izpratnes veicināšana par vides jautājumiem un vides institūciju darbību, īstenojot tieši mērķētas kampaņas un regulāru komunikāciju;
2. attīstīt profesionālo kompetenci vides jautājumos, sagatavojot informāciju dažādu nozaru profesionāliem lietotājiem par vides aizsardzību un dabas resursu apsaimniekošanu;
3. attīstīt vides izglītību un pētniecību vides jautājumos, paredzot izstrādāt un ieviest vides/dabas izglītības stratēģiju un pilnveidot dabas un vides informācijas centru infrastruktūru;
4. attīstīt instrumentus privātā sektora iesaistei un līdzdalībai vides jautājumu risināšanā, tostarp brīvprātīgās vienošanās augstāku vides mērķu sasniegšanai;
5. integrēt ilgtspējīga finansējuma pieeju vides politikas plānošanā.

Valsts vides monitoringa jomā VPP2027 nosaka apakšmērķi:

* iegūt visaptverošu informāciju par bioloģisko daudzveidību, nodrošinot ES prasības monitoringa īstenošanā, paredzot iegūt dabas datus par sugām, tai skaitā invazīvajām svešzemju sugām, un biotopiem *Natura 2000* teritorijās un valstī kopumā.

Bioloģiskās daudzveidības jomā VPP2027 tiek izvirzīti šādi divi apakšmērķi:

1. bioloģiskās daudzveidības, tajā skaitā īpaši aizsargājamo sugu un biotopu, un vērtīgo ainavu saglabāšana, paredzot:

* labvēlīgā aizsardzības stāvoklī esošu īpaši aizsargājamo sugu un ES nozīmes biotopu īpatsvara saglabāšanu;
* zinātniski pamatotu aizsardzības mērķu noteikšanu ES nozīmes sugām un biotopiem;
* *Natura 2000* teritoriju tīkla izveides pabeigšanu;
* rīcības plānu sagatavošanu par invazīvu svešzemju sugu izplatības ceļiem;

1. dabas kapitāla saglabāšana un pārvaldība, kas ietver:

* degradētu ekosistēmu un pārveidoto upju brīva plūduma atjaunošanu;
* ekosistēmu pakalpojumu kartējuma sagatavošanu Latvijas teritorijai.

# **MISIJA, VĪZIJA, VĒRTĪBAS**

**MISIJA**



**Līdzsvarot dabas un cilvēku vajadzības, saglabājot dabas vērtības kā kvalitatīvas cilvēka dzīves vides neatņemamu sastāvdaļu**

**VĪZIJA**



**Kompetences centrs un nozares līderis dabas saglabāšanā ar profesionālu, motivētu un radošu komandu**

 **VĒRTĪBAS**

* + **Profesionalitāte** 
    - motivēti, mērķtiecīgi un uz rezultātu orientēti darbinieki, kuri nepārtraukti mācās un attīsta zināšanas, dalās ar tām un gūst pieredzi
  + **Izaugsme** 
    - nepārtraukta iestādes un katra darbinieka attīstība un pilnveidošanās kopējo mērķu sasniegšanai
  + **Sadarbība** 
    - sabiedrības iesaiste, atvērta un cieņpilna komunikācija komandā un ar klientiem un sadarbības partneriem, spēja iedziļināties un izprast atšķirīgus viedokļus, savstarpēji saskaņota rīcība Pārvaldes un nozares politikas mērķu sasniegšanai
  + **Lojalitāte** 
    - godprātīga, korekta un pozitīva attieksme pret Pārvaldi, tās vērtībām un interesēm, publiski paužot viedokli, kas atbilst Pārvaldes lēmumiem un interesēm
  + **Cieņa** 
    - vienlīdzīga, iecietīga un cieņpilna attieksme pret kolēģiem, klientiem un sadarbības partneriem neatkarīgi no amata, pārliecības un viedokļu atšķirības

# **PĀRVALDES MĒRĶGRUPAS, TO INTERESES UN VAJADZĪBAS**

Atbilstoši darbības pilnvarojumam Pārvaldes atbildībā ir plašs mērķgrupu loks – gan iekšējās, gan ārējās ieinteresētās puses. Atkarībā no Pārvaldes funkcijām un uzdevumiem katrai darbības jomai ir identificēts savs klientu un sadarbības partneru loks, jo katrā darbības jomā ir jāņem vērā konkrētas mērķgrupas vajadzības, gaidas un intereses.

Klientorientēta komunikācija un mērķgrupu iesaiste ir svarīga attiecību uzturēšanā, lai veicinātu savlaicīgu informācijas nodošanu par Pārvaldes un dabas aizsardzības nozares attīstības virzieniem, plānotajiem jaunumiem, izmaiņām un aktivitātēm, kā arī uzturētu regulāru atgriezenisko saiti, tostarp sniedzot atbildes uz uzdotajiem jautājumiem. Tādējādi mērķgrupām ir iespēja sekot līdzi nozarē un Pārvaldē notiekošajam, bet Pārvaldei ir iespēja izveidot konkrētam sadarbības partnera segmentam atbilstošu sadarbības modeli (piemēram, aptaujas, diskusijas, regulāras tikšanās, konsultatīvās padomes, sadarbības līgumi).

Būtiska loma ir ārējo mērķgrupu, tostarp pašvaldību, zemes īpašnieku, komersantu, nevalstisko organizāciju u.c. dalībnieku, konstruktīvai iesaistei Pārvaldes darbībā, lai Pārvalde un valsts kopumā ar sabiedrības atbalstu varētu nodrošināt arvien pieaugošos uzdevumus dabas daudzveidības saglabāšanā, īpaši, lai sasniegtu ES Biodaudzveidības stratēģijā 2030. gadam noteiktos mērķus.

Pārvalde turpinās attīstīt sadarbību ar ārējiem klientiem, vietējiem un starptautiskiem partneriem, sabiedrību kopumā, kā arī stiprināt iekšējo komunikāciju un sadarbību Pārvaldē. Tiks uzturētas un pilnveidotas jau esošās veiksmīgās sadarbības platformas, kā arī tiks meklēti inovatīvi risinājumi un labās prakses piemēri klientorientētai sadarbībai un viedokļu apmaiņai.

Pārvalde ir identificējusi šādas mērķgrupas, to intereses un vajadzības:

|  |  |
| --- | --- |
| **Iekšējās mērķgrupas** | **Intereses un vajadzības** |
| * + - darbinieki     - vadība | * + - atbalstoša un iesaistoša darba vide     - profesionalitāte, atbildība, precizitāte     - skaidri saprotami procesi, procesos izmantojot digitalizācijas un informāciju tehnoloģiju iespējas     - savlaicīga un saprotama informācija     - sadarbība, viedokļu un pieredzes apmaiņa     - izaugsmes iespējas     - darba novērtējums |
| **Ārējās mērķgrupas** | **Intereses un vajadzības** |
| * + - tiešie klienti (tai skaitā zemes īpašnieki (lietotāji), uzņēmēji tūrisma, aktīvās atpūtas un sporta jomā, apmeklētāji, skolēni)     - nevalstiskās organizācijas     - pašvaldības un to iestādes (tai skaitā būvvaldes, pašvaldības policijas)     - plānošanas reģioni     - valsts iestādes (tai skaitā VVD, VPVB, VRAA, VMD, LAD, PVD, VAAD, VZD)     - ministrijas (tai skaitā VARAM, ZM, IZM)     - tiesībsargājošās iestādes     - zinātniskās iestādes     - izglītības iestādes     - tūrisma informācijas centri     - mediji     - starptautiskie partneri (piemēram, EUROPARK federācija, UNESCO) | * + - kvalitatīvi, noderīgi, mūsdienu attīstības tendencēm atbilstoši pakalpojumi     - skaidri saprotami procesi     - savlaicīga un saprotama informācija     - konsultācijas, skaidrošana     - iespējas un atbalsta instrumenti, tostarp finansiāli     - konsekventi lēmumi, vienota prakse lēmumos     - tiesiskā paļāvība     - konstruktīvs piedāvājums, viedoklis     - saistību ievērošana     - atbalsts sadarbībai, regulāra attiecību uzturēšana, saziņas iespējas     - iesaiste un atbildības uzņemšanās par dabas vērtību saglabāšanu ilgtermiņā |


# **STRATĒĢISKĀS PRIORITĀTES UN STRATĒĢISKIE MĒRĶI**


Pārvaldes stratēģiskā attīstība ir plānota četrās perspektīvās, novērtējot situāciju katrā no tām. Izvirzītās prioritātes un no tām izrietošie stratēģiskie mērķi aptver visas perspektīvas.


|  |  |
| --- | --- |
| **Klientu perspektīva – apmierinātība** | **Izaugsmes un attīstības perspektīva – radošums un inovācijas** |
| **Iekšējā / procesu perspektīva –efektivitāte** | **Finanšu perspektīva – ieņēmumi** |

Turpmākajiem gadiem ir izvirzīti četri prioritārie virzieni:

 **KLIENTU VAJADZĪBĀM ATBILSTOŠI PAKALPOJUMI**

 **KOMPETENTI DARBINIEKI**

 **IESAISTOŠA KOMUNIKĀCIJA**

 **ATBALSTOŠA DARBA VIDE­**

Gan šīs prioritātes, gan tajos izvirzītie mērķi papildina cits citu, savstarpējā mijiedarbībā veicinot Stratēģijas veiksmīgāku ieviešanu un izvirzīto mērķu sasniegšanu.

Stratēģiskās prioritātes un to mērķus caurvij Pārvaldes vērtības, savukārt izvirzītie mērķi atbalstīs vērtību padziļinātu iedzīvināšanu.

### **1. STRATĒĢISKAIS MĒRĶIS. Uz dabas daudzveidības saglabāšanu vērsti un klientu vajadzībām atbilstoši pakalpojumi**

Pakalpojumu pārvaldība un klientiem ērti pieejami, saprotami un klientu vajadzībām atbilstoši pakalpojumi, kas vienlaikus ir vērsti uz dabas daudzveidības saglabāšanu, ir viens no šī stratēģiskā mērķa īstenošanas virzieniem. Tiks pilnveidoti šobrīd sniegtie pakalpojumi, tostarp maksas pakalpojumi. Tas radīs iespēju Pārvaldei palielināt ieņēmumus no pakalpojumiem un pašu ieņēmumiem, lai iegūto finansējumu varētu novirzīt Pārvaldes funkciju nodrošināšanai un bioloģiskās daudzveidības mērķu īstenošanai.

Lai sasniegtu turpmākam periodam izvirzītos dabas aizsardzības politikas mērķus, jāveido ciešāka sadarbība un pašvaldību, nevalstisko organizāciju, tiešo pakalpojumu saņēmēju iesaiste pakalpojumu sniegšanas un saņemšanas procesos, kas veidos līdzatbildību par dabas vērtību izmantošanu un to saglabāšanas nozīmību.

Dabas izglītība ir būtisks Pārvaldes sniegtais pakalpojums, kas veido sabiedrības vides apziņu. Mūsdienīgu un interaktīvu dabas centru izveide un attīstība ir viens no priekšnoteikumiem sabiedrības dabas izpratnes pilnveidei. Pārvaldes uzturētie dabas centri ir mūsdienu interaktīvās iesaistes principiem neatbilstoši. Pārvaldes Dabas izglītības attīstības koncepcija (2021. - 2028.) paredz modernizēt esošos un veidot jaunus dabas centrus, kas vienlaicīgi veiks arī apmeklētāju centra funkcijas. Šādi dabas centri nodrošinās mūsdienīgas tematiskās iekštelpu un ārtelpu ekspozīcijas ikvienam interesentam un īpaši aizsargājamo dabas teritoriju apmeklētājam, tādējādi sasniedzot vairākkārt plašāku auditoriju. Piemēram, šobrīd ik gadu dabas centri īsteno ~600 izglītojošas aktivitātes (nodarbības, tematiskās dienas, izzinošus pārgājienus u.c.), aptverot 20 000 - 25 000 lielu auditoriju. Ar jauno dabas centru palīdzību plānots auditoriju palielināt līdz 150 000 cilvēkiem gadā.

Pārvaldes sniegto pakalpojumu attīstība tiks vērsta uz sabiedrības lielāku iesaisti un atbildības pārnesi no vienas iestādes uz sabiedrību kopumā.

Progresa novērtēšanai tiks turpināti klientu apmierinātības mērījumi un pakalpojumu sniegšanas efektivitātes izvērtēšana, kas sasaistās ar stratēģiskā mērķa “Uz uzticēšanos vērsta sadarbība un komunikācija” snieguma rādītājiem.

Lai Pārvalde varētu nodrošināt šī stratēģiskā mērķa rezultātu un sniegt klientu vajadzībām atbilstošus un uz dabas daudzveidības saglabāšanu vērstus pakalpojumus, Pārvaldei ir vajadzīgi kompetenti, sadarbībai atvērti, motivēti darbinieki, kas ir izvirzīts kā viens no būtiskiem Pārvaldes stratēģiskajiem mērķiem turpmākajam periodam.

### **2. STRATĒĢISKAIS MĒRĶIS. Komandas darbam motivēti, profesionāli un novērtēti darbinieki**

Pārvaldes vissvarīgākais resurss ir darbinieki un komanda. Nepārtraukta attīstība ir priekšnoteikums Pārvaldes profesionalitātei. Vienlaikus ar Stratēģiju ir izstrādāta Pārvaldes personāla attīstības stratēģija 2024. - 2027. gadam un noteikti būtiskākie attīstības virzieni. Tiks attīstītas gan visu līmeņu vadītāju kompetences, gan pilnveidotas ikviena darbinieka profesionālās kompetences, lielu uzmanību veltot digitālo prasmju uzlabošanai. Tiks pilnveidots darbinieku novērtēšanas, tostarp darba snieguma novērtēšanas, process, kā arī ieviesta vienota pieeja jauno darbinieku ievadīšanai darbā un mērķtiecīga uzkrāto zināšanu nodošana, tā novēršot profesionālo zināšanu koncentrēšanos ierobežotā darbinieku lokā.

Stratēģijas darbības periodā būtiskākie izaicinājumi personāla vadības jomā būs darbinieku iesaistīšanās veicināšana un sniegumam atbilstošas darbinieku motivācijas sistēmas pilnveide.

Šis stratēģiskais mērķis ir svarīga vienojoša un sasaistoša komponente ar pārējo stratēģisko mērķu un dabas aizsardzības politikas mērķu veiksmīgu ieviešanu.

Tikai ar profesionāliem, motivētiem un novērtētiem darbiniekiem ir iespējama Pārvaldes vīzijas kā dabas saglabāšanas kompetences centra un nozares līdera sasniegšana un misijas īstenošana Pārvaldes ikdienas darbā.

### **3. STRATĒĢISKAIS MĒRĶIS. Uz uzticēšanos vērsta sadarbība un komunikācija**

Mūsdienās darbu efektivitātes nodrošināšanai viens no priekšnoteikumiem ir ātra, ērta un saprotama komunikācija. Turklāt šie kritēriji ir būtiski ne vien saziņā ar ārējām mērķgrupām, bet aizvien nozīmīgāki ir tieši iekšējā komunikācijā, lai samazinātu darbam veltīto laiku un iespējamās kļūdas, un palielinātu darbinieku efektivitātes rādītājus un apmierinātību ar darbu.

Sakārtota iekšējā komunikācija veicina pozitīvu iekšējo klimatu, savstarpējo uzticēšanos un uzlabo organizācijas kultūru. Pārvaldes iekšējā komunikācija ir sarežģīta gan teritoriālās sadrumstalotības (biroju un darbinieku izvietojums pa visu Latviju), gan arī reģionālo kultūras iezīmju dēļ. Tāpēc primāri paredzēts uzlabot iekšējo saziņu, ieviešot vienotu un atbalstošu iekšējās komunikācijas kultūru. Lai pārliecinātos par iekšējās komunikācijas uzlabošanos tiks veikti darbinieku uzticēšanās un apmierinātības mērījumi.

Dabas aizsardzības jomā politisko mērķu sasniegšanu veicinās plašas sabiedrības, vietējo pašvaldību un citu iestāžu un organizāciju iesaiste. Saziņā ar šo, ārējo klientu loku, tiks ieviesta klientorientēta komunikācija visās Pārvaldes darbības jomās, kā arī attīstīta atpazīstama un respektabla korporatīvā identitāte, tādējādi uzlabojot iestādes tēlu un veicinot atvēru saziņu ar mērķauditorijām. Sadarbības un sabiedrības iesaistes progress tiks novērtēts ar sadarbības partneru un klientu uzticēšanās un apmierinātības mērījumiem.

Šis stratēģiskais mērķis ir pamats pārējo stratēģisko mērķu rezultātu sasniegšanai, jo bez laba iekšējā klimata un labas savstarpējas iekšējās un ārējās sadarbības nav iespējama kopīga Pārvaldes un sabiedrības virzība uz vienotu izpratni dabas aizsardzības politikas ieviešanā.

### **4. STRATĒĢISKAIS MĒRĶIS. Atbalstoša, inovatīva un ilgtspējīga darba vide**

Šis stratēģiskais mērķis vērsts uz iekšējo procesu pārskatīšanu un vienkāršošanu, lai tie būtu viegli uztverami un saprotami gan darbiniekiem, kas iesaistīti šajos procesos, gan klientiem, saņemot procesa rezultātā Pārvaldes sniegto pakalpojumu. Līdz ar to tas savstarpēji mijiedarbojas ar stratēģisko mērķi “Uz dabas daudzveidības saglabāšanu vērsti un klientu vajadzībām atbilstoši pakalpojumi”.

Orientācija uz Zaļā biroja principu pakāpenisku ieviešanu ļaus efektīvāk izmantot resursus, samazinās Pārvaldes ietekmi uz vidi un sekmēs videi draudzīgas saimniekošanas prakses pārnesi no biroja uz katra darbinieka ikdienas dzīves ieradumiem, kā arī otrādi – darbinieki tiks aicināti sniegt Pārvaldei savu pienesumu, iniciējot “zaļās domāšanas” principu pārnesi no savas prakses un pieredzes uz biroja darbu. Zaļā biroja vides pārvaldības sistēmas ieviešanu sekmēs pievienošanās Pasaules Dabas Fonda Zaļā biroja programmai[[7]](#footnote-8).

Kā viens no risinājumiem, papildus esošajiem Pārvaldes reģionālajiem birojiem tiks izmantota iespēja izmantot valsts pārvaldes reģionālās koplietošanas telpas, kas gan samazinās izmaksas darbiniekiem, lai nokļūtu līdz birojam, gan veicinās sadarbību ar Pārvaldes pakalpojumu sniegšanas procesos iesaistītajām citām valsts pārvaldes iestādēm (piemēram, VVD, VMD, LAD) un vietējām pašvaldībām.

Savukārt ierosinot inovācijas, iesaistoties to izstrādē un ieviešanā, tiks attīstītas jaunas pieejas ikdienas situāciju risinājumiem, tai skaitā inovācijas digitālo risinājumu un tehnoloģiju plašākā izmantošanā.

Atbalstoša, inovatīva un ilgtspējīga darba vide sekmē darba efektivitāti un rezultātu kvalitāti, samazina patērēto resursu apjomu un rada mazāku ietekmi uz dabas resursiem.

# **SASNIEDZAMIE REZULTĀTI UN SNIEGUMA RĀDĪTĀJI**

Atbilstoši definētajām stratēģiskajām prioritātēm un mērķiem ir noteikti sasniedzamie rezultāti jeb pārmaiņas, kuras raksturos noteiktā mērķa sasniegšanas pakāpi, un to snieguma rādītāji, tai skaitā tādi, kuri ir kopīgi visām tiešās pārvaldes institūcijām, par katru no 2021. - 2027. gada plānošanas perioda aktuālajām valsts pārvaldes attīstības tēmām.

Pārvalde izvirza šādus **kopīgos snieguma rādītājus** (KSR):

|  |  |
| --- | --- |
| **Kopīgie snieguma rādītāji** | **Snieguma rādītāji** |
| **Progress nozares politikas ieviešanā** | R1.1.1. Ieviesti jauni un pilnveidoti esošie pakalpojumi  R1.2.1. Dabas centri attīstīti atbilstoši Dabas izglītības attīstības koncepcijai |
| **Iekšējo procesu efektivitāte un atbilstība normatīvo aktu prasībām** | R4.1.1. Optimizēti procesi, samazinot izmaksas |
| **Cilvēkresursu prasmju attīstība un iesaistīšanās** | R2.3.1. Ieviesta mācību plānošanas sistēma  R2.3.2. Ieviesta kompetenču pārneses un aizvietojamības sistēma |
| **Klimatneitralitāte** | R4.2.1. Ieviesti Zaļā biroja principi |
| **Digitālā transformācija** | R4.3.1. Ieviestas inovācijas, digitālie un tehnoloģiskie risinājumi iestādes stratēģisko mērķu sasniegšanai |
| **Inovācija** | R4.3.1. Ieviestas inovācijas, digitālie un tehnoloģiskie risinājumi iestādes stratēģisko mērķu sasniegšanai |

Kā **galvenie snieguma rādītāji** (GSR) ir noteikti rādītāji, kuri demonstrēs Pārvaldes darbības progresu un attiecas uz vairākām prioritātēm, tādējādi raksturojot svarīgāko mērķu sasniegšanu.

Zemāk sniegti Pārvaldes izvirzītie stratēģiskie mērķi, sasniedzamie rezultāti un snieguma rādītāji, tostarp galvenie un kopīgie snieguma rādītāji.

Stratēģijas ieviešanai izvirzīti konkrēti **uzdevumi**, kas sasniedzami Stratēģijas darbības periodā un norādīti pielikumā.

| **Stratēģiskais mērķis** | **Sasniedzamie rezultāti** | **Snieguma rādītāji** |
| --- | --- | --- |
| **1. Uz dabas daudzveidības saglabāšanu vērsti un klientu vajadzībām atbilstoši pakalpojumi** | 1.1. Ērti pieejami un saprotami pakalpojumi | R1.1.1. Ieviesti jauni un pilnveidoti esošie pakalpojumi (KSR, GSR)  R1.1.2. Palielināti pašu ieņēmumi |
| 1.2. Mūsdienīgi un interaktīvi dabas centri | R1.2.1. Dabas centri attīstīti atbilstoši Dabas izglītības attīstības koncepcijai (KSR) |
| **2. Komandas darbam motivēti, profesionāli un novērtēti darbinieki** | 2.1. Pilnveidots personāla atlases un darbā ievadīšanas process | R2.1.1. Samazināts darbinieku atlasei un darbā ievadīšanai nepieciešamais laiks |
| 2.2. Ieviesta vienota pieeja darba snieguma novērtēšanā | R2.2.1. Pilnveidots darba izpildes novērtēšanas process |
| 2.3. Ieviesta kompetencēs balstīta darbinieku attīstības un zināšanu pārneses sistēma | R2.3.1. Ieviesta mācību plānošanas sistēma (KSR)  R2.3.2. Ieviesta kompetenču pārneses un aizvietojamības sistēma (KSR) |
| **3. Uz uzticēšanos vērsta sadarbība un komunikācija** | 3.1. Klientorientēta komunikācija | R3.1.1. Īstenota sadarbība ar stratēģiski nozīmīgiem partneriem  R3.1.2. Sadarbības partneru un klientu uzticēšanās un apmierinātība (GSR) |
| 3.2. Ieviesta vienota un atbalstoša iekšējās komunikācijas kultūra | R3.2.1. Ieviesti iekšējās kultūras un komunikācijas principi  R3.2.2. Darbinieku uzticēšanās un apmierinātība (GSR) |
| 3.3. Attīstīta korporatīvā identitāte | R3.3.1. Pilnveidota vizuālā identitāte ārējai komunikācijai |
| **4. Atbalstoša, inovatīva un ilgtspējīga darba vide** | 4.1. Procesi ir vienkārši un saprotami | R4.1.1. Optimizēti procesi, samazinot izmaksas (KSR, GSR) |
| 4.2. Ieviesti Zaļā biroja principi | R4.2.1. Ieviesti Zaļā biroja principi (KSR)  R4.2.2. Samazināts resursu patēriņš biroju uzturēšanai |
| 4.3. Ieviestas inovācijas un efektīvi digitālie un tehnoloģiskie risinājumi | R4.3.1. Ieviestas inovācijas, digitālie un tehnoloģiskie risinājumi iestādes stratēģisko mērķu sasniegšanai (KSR) |

# 

# **PĀRVALDES PIEEJAMO RESURSU UN TO PLĀNOTĀ IZLIETOJUMA ANALĪZE**

### **Cilvēkresursi**

Pārvaldes stratēģisko mērķu sasniegšanai nozīmīgākais Pārvaldes resurss ir profesionāli un motivēti darbinieki.

2024. gada 1. janvārī Pārvaldē bija nodarbināti 176 darbinieki un amatpersonas, ieskaitot arī ilgstošā prombūtnē esošos, un no tiem:

* 80 % nodarbināti pastāvīgi un 20 % nodarbināti ES fondu līdzfinansēto projektu īstenošanā;
* 69 % sievietes un 31 % vīrieši;
* lielākā daļa – 83 % ir vecumā no 31-59 gadiem.

95 % Pārvaldes darbinieku ir augstākā izglītība. Visplašāk pārstāvētā izglītība ir Pārvaldes darbības nozarei atbilstošā jomā – bakalaura vai maģistra grāds bioloģijā, mežsaimniecībā un ģeogrāfijā. Tāpat Pārvaldes darbiniekiem ir augstākā izglītība tiesību zinātnē, ekonomikā, pedagoģijā un sociālajās zinātnēs. Sešiem Pārvaldes darbiniekiem ir doktora grāds.


Stratēģijas darbības periodā būtiskākie izaicinājumi personāla vadības jomā būs darbinieku iesaistīšanās veicināšana un sniegumam atbilstošas darbinieku motivācijas sistēmas pilnveide, lai nodrošinātu augsti kvalificētu speciālistu motivēšanu un noturēšanu valsts pārvaldē, kā arī savas korporatīvās identitātes attīstīšana piederības un lepnuma par iestādi, kurā strādājam, stiprināšanai. Plānots nostiprināt jau ieviestos elastīgā darba veidus, kā arī attīstīt jaunus, vienlaikus uzlabojot tehnoloģisko nodrošinājumu un darbinieku digitālās prasmes. Arvien plašāk tiek ieviestas jaunas sadarbības formas un apgūtas inovācijas.

### **Finanšu resursi**

Pārvaldes finanšu resursi 2024. gadā kopā veido 10 680 265 eiro, un to veido dotācijas no vispārējiem ieņēmumiem, ieņēmumiem no maksas pakalpojumiem un citiem pašu ieņēmumiem, transfertiem un ārvalstu finanšu palīdzības saskaņā ar apstiprināto gadskārtējo valsts budžetu.

Pārvaldes finanšu resursi tiek pārvaldīti šādās budžeta apakšprogrammās:

1. 7 195 523 eiro no valsts pamatbudžeta un nozares vides projektiem;
2. 3 484 742 eiro ES politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošanai, piemēram, Kohēzijas fonda un LIFE programmas projekti u.c.



Valsts pamatbudžeta dotācija nav pietiekama visu Pārvaldei noteikto funkciju un uzdevumu veikšanai, it sevišķi īpaši aizsargājamo dabas teritoriju, sugu un biotopu apsaimniekošanas pasākumu īstenošanai un dabas tūrisma infrastruktūras objektu uzturēšanai īpaši aizsargājamās dabas teritorijās. Līdz ar to Pārvalde iniciē gan nacionālo fondu (Latvijas Vides aizsardzības fonds, Zivju fonds), gan ES fondu finanšu līdzekļu piesaisti, kas ir būtisks papildinājums ierobežotiem Pārvaldes pamatbudžeta līdzekļiem.

Lai nodrošinātu efektīvu resursu vadību, tiks turpināta budžeta ieņēmumu un izdevumu uzraudzība, tādējādi nodrošinot savlaicīgu risku identificēšanu un ierobežotā finansējuma novirzīšanu Pārvaldei nozīmīgu un aktuālu pasākumu īstenošanai.

### **Infrastruktūra un tehnoloģijas**

Stratēģijas darbības periodā tiks turpināta Pārvaldes telpu un darba vides uzlabošana, vienlaikus uzlabojot arī ārējo vidi, piemēram, izveidojot plašāku velo novietni un elektrotransportlīdzekļu uzlādes vietu. Līdz šim pakāpeniski ir atjaunotas darba telpas un radītas plašākas un modernākas telpas apspriedēm un radošiem pasākumiem, birojos ir uzstādītas ūdens iekārtas, plastmasas trauki aizstāti ar papīra. Arī turpmāk virzīsimies uz “zaļās domāšanas” principu arvien plašāku iedzīvināšanu savā ikdienā. Ar ES fondu līdzfinansēto projektu atbalstu tiks turpināta energoefektivitātes paaugstināšana ēkās.

Ņemot vērā, ka Pārvalde darbojas visā Latvijā, papildus esošajiem Pārvaldes reģionālajiem birojiem tiks izmantota iespēja izmantot valsts pārvaldes reģionālās koplietošanas telpas.

Turpinot nozares informācijas un komunikācijas tehnoloģiju centralizāciju, tiks sakārtota to pārvaldība, attīstīti centralizēti koplietošanas informācijas un komunikācijas tehnoloģiju pakalpojumi, piemēram, centralizēta lietotāju darbstaciju pārvaldība un datu uzkrāšana un apstrāde mākoņkrātuvē, tiks uzlabota datu kvalitāte, drošība un pieejamība.

Virzoties uz e-pārvaldes ieviešanu, tiks pārskatīti un atbilstoši iespējām modernizēti Pārvaldes pakalpojumi. Turpinoties straujai virtuālās saziņas attīstībai, tiks nodrošinātas kvalitatīvas un ergonomiskas darbinieku komunikācijas iespējas, atbilstoši finansiālajām iespējām atjaunojot nepieciešamo materiāltehnisko nodrošinājumu un investējot digitālajos risinājumos.

Šobrīd Pārvalde nodrošina piecu dabas centru darbību (katrā nacionālajā parkā un Ziemeļvidzemes biosfēras rezervātā). Dabas centri izveidoti 2014. gadā un ir tipiski dabas izglītības centri, kuros dabas izglītības speciālisti strādā ar iepriekš pieteiktām grupām pēc izstrādātas vienotas metodikas. Dabas centru pārveide par mūsdienīgu un interaktīvu dabas izglītības komponenti sabiedrībā radīs lielāku interesi par dabas vērtībām un piesaistīs plašāku auditoriju.

Ar Kohēzijas fonda finansiālu atbalstu Pārvalde īpaši aizsargājamās dabas teritorijās ir izveidojusi dabas tūrisma un atpūtas infrastruktūru divu miljonu eiro vērtībā. Kopumā Pārvalde uztur 748 tūrisma un dabas izglītības infrastruktūras objektus visā Latvijā. Lai arī to pamatmērķis ir antropogēnās slodzes samazināšana, kopumā tā ir ievērojami uzlabojusi dažādu dabas objektu pieejamību, veidojot ievērojamu potenciālu gan dabas izglītības piedāvājuma paplašināšanai, gan vietējās ekonomikas veicināšanai, radot pamatu jaunu tūrisma pakalpojumu un produktu veidošanai. Atbilstoši īpaši aizsargājamās dabas teritorijās dabā izvietotajiem apmeklētāju skaitītāju datiem un Vidzemes Augstskolas veiktajiem aprēķiniem apmeklējumu skaits īpaši aizsargājamās dabas teritorijās pārsniedz sešus miljonus gadā, un tam ir tendence palielināties.

# **PĀRVALDES DARBĪBAS SPĒJU UN RISKU ANALĪZE**

Ikvienas iestādes darbību ietekmē tās ārējā vide, kas sniedz iespējas un var radīt draudus, kā arī iestādes iekšējā vide, kas raksturo iestādes spējas un resursus tās mērķu sasniegšanā.

|  |  |
| --- | --- |
| **Stiprās puses** | **Vājās puses** |
| * + - specifiskas zināšanas dabas aizsardzības, bioloģiskās daudzveidības jomā     - profesionalitāte, kompetence, reģionālo apstākļu pārzināšana     - klientiem ērti pieejami pakalpojumi (tai skaitā reģionālā pieejamība)     - publiski pieejams, plašs dabas datu apjoms DDPS “Ozols”     - attīstīts dabas izglītības pakalpojumu klāsts un pieejamība dažādām mērķgrupām visā Latvijā     - sabiedrībai pieejama dabas tūrisma infrastruktūra īpaši aizsargājamās dabas teritorijās un informācija par dabas tūrismu viedierīcēs     - aktīva līdzdalība tiesību aktu pilnveidē, Pārvaldes kompetencē esošo jautājumu noregulēšanai | * + - nepietiekoši cilvēkresursi, darbinieku pārslodze un izdegšana     - nekonkurētspējīgs atalgojums     - nepietiekams mūsdienu tehnoloģijām atbilstošs, efektīvs materiāli tehniskais nodrošinājums     - nav vienotas vizuālās identitātes, īpaši inspektoriem, dabas centru darbiniekiem – zema Pārvaldes darbinieku atpazīstamība     - DDPS “Ozols” publiskā vide nav pielāgota jaunākajām viedierīcēm     - nereti sarežģīta oficiālā valoda komunikācijā ar sabiedrību     - nav pietiekami efektīva iekšējā informācijas apmaiņa |

|  |  |
| --- | --- |
| **Iespējas** | **Draudi** |
| * + - Eiropas zaļais kurss uz klimatneitralitāti un bioloģiskās daudzveidības saglabāšanu kā ES prioritātes ir pamats Pārvaldes darbības stabilitātei un izaugsmei     - pašvaldību un nevalstisko organizāciju plašāka iesaiste un atbildības uzņemšanās par dabas vērtību saglabāšanu     - jaunāko digitalizācijas risinājumu ieviešana, informācijas tehnoloģiju sistēmu funkcionalitātes un drošības pilnveidei     - jaunāko tendenču, tehnoloģiju un inovāciju ieviešana Pārvaldes darbības jomās, īpaši dabas izglītībā, sugu un biotopu, valsts īpašumu apsaimniekošanā     - cita veida atbalsta risinājumu sugu un biotopu saglabāšanai mežos un zālājos ieviešana (brīvprātīga meža īpašnieku apņemšanās, saņemot konsultatīvu un finansiālu atbalstu; atbalsta apmērs ir sasaistīts ar sasniegto rezultātu), mazinot sociāli ekonomisko spriedzi     - sociālo mediju kā vadošā komunikācijas kanāla plašāka izmantošana     - brīvprātīgo darbs un ziedojumi – sabiedrības atbalsts bioloģiskās daudzveidības saglabāšanai     - Pārvaldes maksas pakalpojumu klāsta paplašināšana – papildu finansējuma piesaiste dabas vērtību saglabāšanai un dabas tūrisma infrastruktūras apsaimniekošanai | * + - valsts politika samazināt darbinieku skaitu valsts pārvaldē     - grūtības aizpildīt vakantās amata vietas ar kvalificētiem profesionāļiem, ņemot vērā nekonkurētspējīgo atalgojumu salīdzinājumā ar privāto sektoru     - finansējuma nepietiekamība augstas inflācijas apstākļos     - ģeopolitiskā situācija, epidēmijas un pandēmijas     - kiberuzbrukumi, datu noplūde     - zema iedzīvotāju uzticība valsts pārvaldei, kas negatīvi ietekmē sabiedrības atbalstu pieņemtajiem lēmumiem     - finansējuma nepietiekamība informācijas tehnoloģiju sistēmu uzturēšanai un attīstībai     - mobilo datu pārklājuma pieejamības ierobežojums kavē Pārvaldes darbinieku darba procesu un sabiedrības iespējas izmantot Pārvaldes mobilās lietotnes |

Pārvaldes risku vadība sekmē mērķu sasniegšanu, veicina stratēģisko vadību, darbību prioritizēšanu, uzlabo procesu un funkciju īstenošanu, pakalpojumu sniegšanu, kā arī stiprina Pārvaldes spēju elastīgi reaģēt uz riskiem un izmaiņām. Risku vadības pilnīga ieviešana un pārvaldība ir izaicinājums turpmākajiem periodiem.

Atbilstoši Risku vadības ieviešanas rokasgrāmatā[[8]](#footnote-9) identificētajiem riskiem publiskajā pārvaldē kā **būtiskākie riski, kas var ietekmēt** **Pārvaldes darbību**, saskatāmi:

### **Stratēģiskie riski**

* + politiskās ietekmes rezultātā var tikt pieņemti nepārdomāti, subjektīvi, pretrunīgi un nekoordinēti lēmumi, kā rezultātā tiek apgrūtināta dabas aizsardzības nozares politikas ieviešana un nelietderīgi tērēti Pārvaldes resursi trūkumu novēršanai un skaidrojošā darba veikšanai
  + iestādes nespēja nodrošināt nepieciešamos resursus (cilvēkresursus, finanšu resursus, izmaksu sadārdzinājums) Stratēģijas ieviešanai

### **Finanšu riski**

* + valsts budžeta konsolidācijas pasākumi tiek izvēlēti un ieviesti matemātiski, neizvērtējot un nepārskatot iestādes veicamās funkcijas un tai izvirzītās prasības, kā rezultātā Pārvalde var nespēt izpildīt tai uzticētās funkcijas un uzdevumus pilnā apjomā un sagaidītajā kvalitātē
  + nepietiekams finansējums konkurētspējīgam atalgojumam
  + nepietiekams finansējums materiāli tehniskā nodrošinājuma atjaunošanai un attīstībai

### **Atbilstības riski**

* + tiesību normu atšķirīga interpretācija starp Pārvaldes struktūrvienībām un citām valsts pārvaldes un pašvaldību iestādēm
  + iekšējo un ārējo normatīvo aktu neievērošana
  + darbinieku neētiska rīcība
  + personas datu aizsardzības pārkāpumi

### **Darbības (operacionālie) riski**

* + **Organizatoriskie riski** 
    - Pārvaldes organizatoriskā struktūra un darbinieku skaita sadalījums pa struktūrvienībām nav optimāls visu iestādes pamatfunkciju un atbalsta funkciju pilnvērtīgai izpildei
    - nepietiekams amata vietu skaits visu iestādes funkciju īstenošanai
    - funkciju optimizācija, centralizācija resora ietvaros vai nodošana ārpakalpojumā var nedod sagaidīto ietaupījumu ilgtermiņā un funkciju izpildes nodrošināšanai vai atjaunošanai ir nepieciešami papildu ieguldījumi
  + **Personāla riski** 
    - atalgojums ir nesamērīgs ar darba tirgū piedāvāto atalgojumu, kā rezultātā Pārvaldei nav iespējams piesaistīt nepieciešamās kvalifikācijas un specializācijas darbiniekus, kā arī pietiekami viņus motivēt darba attiecībām ilgtermiņā
    - nav pietiekami personāla resursi savlaicīgai un kvalitatīvai funkciju izpildei
    - esošo darbinieku pārslodze noteiktās funkcijās vai Pārvaldē kopumā – darbinieku “izdegšana”
    - darbinieku kompetences trūkums konkrētā jomā un zināšanu/informācijas nepietiekama pārnese starp darbiniekiem
  + **Procesu riski** 
    - nepietiekama darba plānošanas efektivitāte un izpildes uzraudzība
    - nepilnīga mērķu sasniegšanas novērtēšanas sistēma
    - nepilnīgi, neefektīvi iekšējie procesi un nepietiekama iekšējā sadarbība starp struktūrvienībām procesu izpildē
    - darbības nepārtrauktības riski (informācijas sistēmu, sakaru, komunālo pakalpojumu pieejamības apdraudējumi u.tml.)
    - Pārvaldes rīcībā esošie pamatlīdzekļi un tehnoloģijas ir morāli un fiziski novecojušas, lai tās būtu piemērotas iestādes funkciju izpildei
  + **Īpašumu pārvaldības riski**
    - Pārvaldei nav pietiekama finansējuma nekustamā un kustamā īpašuma uzturēšanai, kā rezultātā īpašuma vērtība var strauji kristies
    - īpašumu atsavināšanas process ir lēns un sarežģīts, kas ietekmē to izmantošanas un uzturēšanas izmaksas
  + **Komunikācijas un informācijas apmaiņas riski**
    - nepietiekama iekšējā komunikācija, informācijas apmaiņa un darbinieku informētība
    - nepietiekama ārējā sadarbība, lai kopīgi pārvaldītu vienoto procesu, kā arī aktīvi meklētu un novērstu problēmu cēloni
    - neefektīva (optimālā apjomā, kvalitatīva, savlaicīga) iekšējā informācijas aprite, lai nodrošinātu pietiekošu sadarbību starp procesā iesaistītajiem
  + **Projektu riski**
    - projekta vadīšana notiek ar nepietiekamu informācijas apmaiņu un sadarbību ar Pārvaldes struktūrvienībām
    - saņemti nekvalitatīvi materiāli, pakalpojumi no trešajām pusēm
    - juridiski, politiski vai tehniski ierobežojumi projekta īstenošanai
    - projekta programmas nosacījumu ierobežojumi resursu piesaistei (cilvēkresursi, finanšu resursi, izmaksu sadārdzinājums u.c.)
  + **Informācijas tehnoloģiju riski**
    - informācijas sistēmu darbības traucējumi (pieejamība) – nepārtrauktība
    - datu integritātes nepietiekamība – citu iestāžu rīcībā esošās informācijas sistēmas un dati nav pieejami iestādei, kā arī klientiem
    - informācijas drošības (konfidencialitātes) apdraudējumi – fizisko personu datu drošība, kiberdrošība
    - nepietiekams informācijas sistēmu uzturēšanas atbalsts un resursi informācijas tehnoloģiju attīstības projektu realizācijai
  + **Juridiskie riski**
    - kļūdas un trūkumi iekšējo normatīvo aktu un citu dokumentu sagatavošanas juridiskajā tehnikā
    - nepietiekama kapacitāte juridiskā atbalsta sniegšanai
    - saistību vai līguma nosacījumu neievērošana, līgumsaistību neizpilde
  + **Interešu konflikta, korupcijas un krāpšanas riski**
    - darbinieki var sniegt apzināti nepatiesu vai nepilnīgu informāciju, vai tīši nesniegt informāciju, lai sagrozītu patieso situāciju
    - lēmumu pieņemšanā iesaistītie darbinieki var kļūt neobjektīvi un pieņemt lēmumus savās vai sev pietuvināto grupu interesēs
    - klienti var sniegt nepatiesu informāciju, lai iegūtu normatīvajos aktos paredzētos iestādes lēmumus sev vēlamā veidā/apjomā
    - publiskajos iepirkumos piegādātāji var sniegt maldinošu informāciju vai ar negodīgas konkurences paņēmieniem (dempinga cenas, mākslīgi palielinātas cenas, slēptas vienošanās u.tml.) iegūt pasūtījumu
  + **Darba vides drošības riski**
    - darba drošības prasību neievērošana
    - neatbilstoša darba vide, nav pieejami aizsardzības līdzekļi
    - atbildīgie darbinieki nav atbilstoši apmācīti

### **Ārējie riski**


* + makroekonomiskā un ģeopolitiskā nestabilitāte
  + pandēmijas un epidēmijas
  + politiskie lēmumi, kas negatīvi ietekmē iestādes darbību, darbinieku un sabiedrības attieksmi
  + vides riski – pakāpeniskas klimata pārmaiņas, dabas resursu iztrūkums, plūdi, sausums, vētras

### **Reputācijas riski**

* + plašsaziņas līdzekļu neprognozējama rīcība un viltus ziņu izplatīšana – provocētas sensācijas, ažiotāžas, kas nebalstās uz patiesiem faktiem vai fakti ir sagrozīti, apgrūtinot Pārvaldes darbību, veidojot negatīvu viedokli par Pārvaldi
  + sabiedrības informētības risks – nepietiekamas informācijas sniegšana var radīt pret Pārvaldi vērstu negatīvu komunikāciju, neizpratni sabiedrībā
  + valsts pārvaldes un ierēdniecības negatīvais tēls tiek apzināti popularizēts, tādējādi mazinot darbinieku motivāciju strādāt valsts pārvaldē un apgrūtinot Pārvaldes sadarbību ar sabiedrību

# 

# **STRATĒĢIJAS KARTE**



# **Pielikums. Uzdevumi Dabas aizsardzības pārvaldes darbības stratēģijas 2024.-2027. gadam ieviešanai**

| **Stratēģiskais mērķis** | **Uzdevumi** | **Skaitliskā vērtība (ja attiecināms)** | **2024** | **2025** | **2026** | **2027** | **Atbildīgā struktūrvienība** | **Līdzatbildīgā struktūrvienība** |
| --- | --- | --- | --- | --- | --- | --- | --- | --- |
| **Sasniedzamie rezultāti** |
| **Snieguma rādītāji** |
| **1. Uz dabas daudzveidības saglabāšanu vērsti un klientu vajadzībām atbilstoši pakalpojumi** | | | | | | | | | |
| **1.1. Ērti pieejami un saprotami pakalpojumi** | | | | | | | | | |
| **R1.1.1. Ieviesti jauni un pilnveidoti esošie pakalpojumi (KSR, GSR)** | U1.1.1.1. Aktualizēt Pārvaldes maksas pakalpojumus un iesniegt priekšlikumus VARAM |  |  | X[[9]](#footnote-10) |  |  | BNN | STRV |
| U1.1.1.2. Pilnveidot maksas pakalpojumu sniegšanas procesu, pakalpojumu skaits | 3 |  |  |  | X | kompetentā STR | BNN, STRV |
| U1.1.1.3. Izstrādāt pilnveidojamo valsts pārvaldes pakalpojumu sarakstu un ieviešanas plānu |  |  | X |  |  | SVKD | STRV |
| U1.1.1.4. Pilnveidot valsts pārvaldes pakalpojumu sniegšanas procesu, pakalpojumu skaits | 2 |  |  |  | X | kompetentā STR | STRV |
| **R1.1.2. Palielināti pašu ieņēmumi** | U1.1.2.1. Izstrādāt Līgatnes dabas taku koncepciju |  |  | X |  |  | Vidzemes RA | KDIN |
| U1.1.2.2. Ieviest Līgatnes dabas taku koncepciju, % no mērķa | 20 |  |  |  | X | Vidzemes RA | KDIN |
| U1.1.2.3. Izstrādāt valsts mantas apsaimniekošanas ieņēmumu efektivizēšanas plānu |  | X |  |  |  | ĪPN | BNN, RA, KDIN |
| U1.1.2.4. Ieviest valsts mantas apsaimniekošanas ieņēmumu efektivizēšanas plānu: | 15 |  |  |  | X | kompetentā STR | BNN, STRV |
| pašu ieņēmumu palielinājums, % |
| **1.2. Mūsdienīgi un interaktīvi dabas centri** | | | | | | | | | |
| **R1.2.1. Dabas centri attīstīti atbilstoši Dabas izglītības attīstības koncepcijai (KSR)** | U1.2.1.1. Izstrādāt nosacījumus dabas centru attīstībai un sagatavot ES struktūrfondu projektus, projektu skaits | 5 | X |  |  |  | KDIN | BNN, RA |
| U1.2.1.2. Īstenot priekšnoteikumus ES struktūrfondu projektu uzsākšanai |  |  | X |  |  | Vidzemes RA, Latgales RA | ĪPN |
| U1.2.1.3. Īstenot ES struktūrfondu projektus dabas centru attīstībai, projektu skaits | 5 |  |  |  | X | KDIN | Vidzemes RA Latgales RA, BNN, ĪPN |
| **2. Komandas darbam motivēti, profesionāli un novērtēti darbinieki** | | | | | | | | | |
| **2.1. Pilnveidots personāla atlases un darbā ievadīšanas process** | | | | | | | | | |
| **R2.1.1. Samazināts darbinieku atlasei un darbā ievadīšanai nepieciešamais laiks** | U2.1.1.1. Aktualizēt darbinieku atlases kārtību, iekļaujot efektivizēšanas priekšlikumus darbinieka atlases laika samazināšanai |  | X |  |  |  | PLN | STRV |
| U2.1.1.2. Izstrādāt darbā ievadīšanas kārtību, iekļaujot vadlīnijas mentoram |  |  | X |  |  | PLN | STRV |
| U2.1.1.3. Apmācīt darbiniekus par mentoringu, % no darbinieku skaita | 50 |  |  | X |  | PLN |  |
| **2.2. Ieviesta vienota pieeja darba snieguma novērtēšanā** | | | | | | | | | |
| **R2.2.1. Pilnveidots darba izpildes novērtēšanas process** | U2.2.1.1. Izstrādāt vienotus kritērijus darba izpildes mērķu un uzdevumu noteikšanai reģionālo administrāciju valsts vides inspektoriem un vecākajiem ekspertiem, amatu grupu skaits | 2 |  | X |  |  | PLN | RA, DAD, SVKD |
| U2.2.1.2. Aktualizēt darbinieku darba izpildes novērtēšanas kārtību |  |  | X |  |  | PLN |  |
| U2.2.1.3. Apmācīt struktūrvienību vadītājus par darbinieku darba izpildes novērtēšanu, % no darbinieku skaita | 100 |  |  | X |  | PLN |  |
| **2.3. Ieviesta kompetencēs balstīta darbinieku attīstības un zināšanu pārneses sistēma** | | | | | | | | | |
| **R2.3.1. Ieviesta mācību plānošanas sistēma (KSR)** | U2.3.1.1. Noteikt darbiniekiem nepieciešamās profesionālās pamatzināšanas pa darbības jomām un amatu grupām |  |  | X |  |  | PLN | STRV |
| U2.3.1.2. Izstrādāt darbinieku apmācību plānu |  |  | X |  |  | PLN |  |
| U2.3.1.3. Izstrādāt darbinieku apmācību kārtību |  |  | X |  |  | PLN |  |
| **R2.3.2. Ieviesta kompetenču pārneses un aizvietojamības sistēma (KSR)** | U2.3.2.1. Definēt “svarīgos” darbiniekus |  | X |  |  |  | PLN | STRV |
| U2.3.2.2. Izstrādāt darbinieku aizvietošanas kārtību |  |  | X |  |  | PLN |  |
| **3. Uz uzticēšanos vērsta sadarbība un komunikācija** | | | | | | | | | |
| **3.1. Klientorientēta komunikācija** | | | | | | | | | |
| **R3.1.1. Īstenota sadarbība ar stratēģiski nozīmīgiem partneriem** | U3.1.1.1. Izstrādāt plānu sadarbībai ar stratēģiski nozīmīgiem partneriem |  | X |  |  |  | KDIN | ĢDV, STRV |
| U3.1.1.2. Īstenot pasākumus sadarbībai ar stratēģiski nozīmīgiem partneriem atbilstoši plānam, % no mērķa | 100 |  |  |  | X | ĢDV | KDIN, STRV |
| **R3.1.2. Sadarbības partneru un klientu uzticēšanās un apmierinātība (GSR)** | U3.1.2.1. Sagatavot Pārvaldes pakalpojumu saņēmēju un sadarbības partneru aptauju anketas, skaits | 3 |  | X |  |  | SVKD | RA, DAD, KDIN |
| U3.1.2.2. Sagatavot dabas centru apmeklētāju, Pārvaldes organizēto dabas izglītības nodarbību un pasākumu apmeklētāju aptauju anketas, skaits | 2 |  | X |  |  | KDIN | RA |
| U3.1.2.3. Veikt Pārvaldes pakalpojumu saņēmēju un sadarbības partneru aptaujas, apkopot rezultātus un veikt to analīzi, aptauju skaits | 3 |  |  |  | X | SVKD | RA, DAD, KDIN |
| U3.1.2.4. Veikt dabas centru apmeklētāju, Pārvaldes organizēto dabas izglītības nodarbību un pasākumu apmeklētāju aptaujas pēc dabas centra apmeklējuma, nodarbības vai pasākuma, apkopot rezultātus un veikt to analīzi, aptauju skaits | 2 |  |  |  | X | KDIN | RA |
| **3.2. Ieviesta vienota un atbalstoša iekšējās komunikācijas kultūra** | | | | | | | | | |
| **R3.2.1. Ieviesti iekšējās kultūras un komunikācijas principi** | U3.2.1.1. Izstrādāt Iekšējās kultūras un komunikācijas sadaļu Ētikas kodeksā |  |  | X |  |  | KDIN | ĒK, STRV |
| U3.2.1.2. Izstrādāt plānu iekšējās kultūras un komunikācijas principu skaidrošanai un vērtību nostiprināšanai |  |  |  | X |  | KDIN | ĒK, STRV |
| U3.2.1.3. Ieviest plānu iekšējās kultūras un komunikācijas principu skaidrošanai un vērtību nostiprināšanai |  |  |  |  | X | STRV | PLN |
| **R3.2.2. Darbinieku uzticēšanās un apmierinātība (GSR)** | U3.2.2.1. Sagatavot darbinieku aptaujas anketu, skaits | 1 |  | X |  |  | PLN | STRV |
| U3.2.2.2. Veikt darbinieku aptauju, apkopot rezultātus un veikt to analīzi, aptauju skaits | 1 |  |  |  | X | PLN |  |
| **3.3. Attīstīta korporatīvā identitāte** | | | | | | | | | |
| **R3.3.1. Pilnveidota vizuālā identitāte ārējai komunikācijai** | U3.3.1.1. Aktualizēt vizuālās identitātes vadlīnijas ārējai komunikācijai |  |  | X |  |  | KDIN |  |
| U3.3.1.1. Ieviest vizuālās identitātes vadlīnijas ārējai komunikācijai |  |  |  |  | X | KDIN | BNN |
| **4. Atbalstoša, inovatīva un ilgtspējīga darba vide** | | | | | | | | | |
| **4.1. Procesi ir vienkārši un saprotami** | | | | | | | | | |
| **R4.1.1. Optimizēti procesi, samazinot izmaksas (KSR, GSR)** | U4.1.1.1. Izstrādāt optimizējamo procesu sarakstu un ieviešanas plānu |  | X |  |  |  | ĢDV | STRV |
| U4.1.1.2. Optimizēt procesus atbilstoši plānam: | 3 |  |  |  | X | kompetentā STR | BNN, STRV |
| optimizēto procesu skaits |
| optimizēto procesu izmaksu samazinājums, % | 10 |
| **4.2. Ieviesti Zaļā biroja principi** | | | | | | | | | |
| **R4.2.1. Ieviesti Zaļā biroja principi (KSR)** | U4.2.1.1. Pievienoties Pasaules Dabas fonda Zaļā biroja programmai |  |  | X |  |  | ĢDV |  |
| U4.2.1.2. Izstrādāt Zaļā biroja vides pārvaldības plānu Pārvaldes birojiem |  |  | X |  |  | ĢDV | STRV |
| U4.2.1.3. Ieviest Zaļā biroja vides pārvaldības plānu, % no mērķa | 100 |  |  |  | X | STRV | ĢDV |
| **R4.2.2. Samazināts resursu patēriņš biroju uzturēšanai** | U4.2.2.1. Izstrādāt plānu Pārvaldes biroju uzturēšanas resursu samazināšanai |  | X |  |  |  | ĪPN | BNN, RA |
| U4.2.2.2. Ieviest plānu Pārvaldes biroju uzturēšanas resursu samazināšanai: |  |  |  |  | X | RA | ĪPN, BNN |
| resursu patēriņa samazinājums Pārvaldes biroju uzturēšanai, % | 10 |
| **4.3. Ieviestas inovācijas un efektīvi digitālie un tehnoloģiskie risinājumi** | | | | | | | | | |
| **R4.3.1. Ieviestas inovācijas, digitālie un tehnoloģiskie risinājumi iestādes stratēģisko mērķu sasniegšanai (KSR)** | U4.3.1.1. Izstrādāt inovāciju, digitālo un tehnoloģisko risinājumu sarakstu un ieviešanas plānu |  | X |  |  |  | ĢDV | STRV |
| U4.3.1.2. Ieviest inovācijas, digitālos un tehnoloģiskos risinājumus atbilstoši plānam, skaits | 10 |  |  |  | X | kompetentā STR | STRV |

1. 2020. gada 20. maija EK paziņojums Eiropas parlamentam, Padomei, Eiropas ekonomikas un sociālo lietu komitejai un Reģionu komitejai “ES Biodaudzveidības stratēģija 2030. gadam “Atgriezīsim savā dzīvē dabu””, COM(2020)380 final: <https://eur-lex.europa.eu/legal-content/LV/TXT/?uri=CELEX:52020DC0380> un <https://eur-lex.europa.eu/LV/legal-content/summary/eu-biodiversity-strategy-for-2030.html> [↑](#footnote-ref-2)
2. 2019. gada 11. decembra EK paziņojums Eiropas Parlamentam, Eiropadomei, Eiropas Ekonomikas un sociālo lietu komitejai un Reģionu komitejai “Eiropas zaļai kurss”, COM(2019)640 final: <https://eur-lex.europa.eu/legal-content/LV/TXT/?uri=CELEX:52019DC0640> [↑](#footnote-ref-3)
3. 2023. gada 12. jūlija Eiropas Parlamenta grozījumi EK priekšlikumā “Eiropas Parlamenta un Padomes regula par dabas atjaunošanu” (COM(2022)0304: <https://www.europarl.europa.eu/doceo/document/TA-9-2023-0277_LV.html#title1> un 2023. gada 9. novembra vienošanās starp Eiropas Parlamentu, EK un Padomi par Dabas atjaunošanas regulu: <https://www.consilium.europa.eu/lv/press/press-releases/2023/11/09/nature-restoration-council-and-parliament-reach-agreement-on-new-rules-to-restore-and-preserve-degraded-habitats-in-the-eu/>; 2024. gada 17. jūnijā pieņemta ES Vides padomē [↑](#footnote-ref-4)
4. Latvija2030 apstiprināts ar 2010. gada 10. jūnija Latvijas Republikas Saeimas lēmumu:

   <https://www.pkc.gov.lv/sites/default/files/inline-files/Latvija_2030_7.pdf> [↑](#footnote-ref-5)
5. NAP2027 apstiprināts ar 2020. gada 2. jūlija Latvijas Republikas Saeimas lēmumu Nr. 418/Lm13: <https://likumi.lv/wwwraksti/LIKUMI/NAP/NAP2027.PDF> [↑](#footnote-ref-6)
6. VPP2027 apstiprinātas ar MK 2022. gada 31. augusta rīkojumu Nr. 583: <https://likumi.lv/ta/id/335137-par-vides-politikas-pamatnostadnem-2021-2027-gadam> [↑](#footnote-ref-7)
7. <https://lv-pdf.panda.org/iesaisties/zalais_birojs/> [↑](#footnote-ref-8)
8. <https://www.fm.gov.lv/lv/risku-vadibas-ieviesanas-rokasgramata> [↑](#footnote-ref-9)
9. "X" norādīts pie gada, kurā paredzēta uzdevuma pabeigšana [↑](#footnote-ref-10)